สอบถามคุณค่ะ ดิฉันมีประจำเดือนตั้งแต่วันที่8 หมดประจำเดือนวันที่10 พอวันที่12 ดิฉันเริ่มทานยาคุมแบบให้นมบุตร28เม็ด เป็นวันแรก ดิฉันสามารถมีเพศสัมพันธ์ได้วันไหนค่ะเพื่อให้ยาคุมมีประสิทธิภาพมากที่สุด
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้แต่ในกรณีนี้เนื่องจากไม่ได้เริ่มยาตอนที่มีประจำเดือน คือถึงแม้ยังไม่ถึง 5 วัน แต่ถ้าประจำเดือนหมดไปแล้ว ควรกินยาติดต่อกัน 7 วันก่อน จึงค่อยมีเพศสัมพันธ์ได้ค่ะ